Diari Oficial de la Generalitat Valenciana


Sumari del DOGV 9369, del 27-06-2022 (2022/5743)

RESOLUCIÓ de 14 de juny de 2022, de la consellera de Justícia, Interior i Administració Pública, per la qual s'estableix l'horari d'atenció al públic de les oficines de la xarxa d'oficines de la Generalitat d'Assistència a les Víctimes del Delicte i de les oficines de Denúncies i d'Assistència a les Víctimes de Violència de Gènere.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5743


Data del document
:   14-06-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 14 de juny de 2022, de la consellera de Justícia, Interior i Administració Pública, per la qual s'estableix l'horari d'atenció al públic de les oficines de la xarxa d'oficines de la Generalitat d'Assistència a les Víctimes del Delicte i de les oficines de Denúncies i d'Assistència a les Víctimes de Violència de Gènere. [2022/5743]  
El Decret 165/2016, de 4 de novembre, del Consell, va crear la Xarxa d'oficines de la Generalitat d'Assistència a les Víctimes del Delicte. En aquest decret s'estableix la seua organització i règim de funcionament d'acord amb el que es disposa la Llei 4/2015, de 27 d'abril, de l'Estatut de la víctima del delicte, i en el Reial decret 1109/2015, d'11 de desembre, que la desenvolupa i regula les oficines d'assistència a les víctimes del delicte.  
Les oficines d'Assistència a les Víctimes del Delicte (OAVD) es configuren com a unitats especialitzades que presten un servei multidisciplinari, públic i gratuït, la finalitat del qual és la de proporcionar informació, assistència i/o atenció coordinada per a donar resposta a les necessitats de les víctimes de delictes, testimonis i persones en situació de risc en els àmbits jurídic, psicològic, i social, així com promoure les mesures de justícia restaurativa que siguen pertinents, amb la fi última de minimitzar la victimització primària i evitar la secundària.  
La Xarxa d'OAVD de la Generalitat, en l'actualitat, està integrada per tres oficines de caràcter provincial, situades a Alacant, Castelló i València, i per trenta-quatre oficines d'àmbit inferior al provincial, que depenen funcionalment de les respectives oficines provincials. Les OAVD que la conformen figuren relacionades en l'annex del citat Decret 165/2016; en l'Ordre 12/2018, de 5 de juny; i en l'Ordre 2/2019, de 25 de gener, totes dues de la Conselleria de Justícia, Administració Pública, Reformes Democràtiques i Llibertats Públiques.  
D'altra banda, el dia 15 d'abril de 2019, es va posar en funcionament l'Oficina de Denúncies i d'Assistència a les Víctimes de Violència de Gènere. És una experiència pilot que duu a terme el Ministeri de l'Interior en col·laboració amb la Generalitat, dirigida a establir un sistema que integre més recursos des del moment de la presentació de la denúncia, per a disposar de la màxima informació, garantir l'acompanyament de la víctima, no sols jurídic sinó també psicosocial i de la perícia professional especialitzada per a una adequada valoració del risc, així com d'oferir una assistència especialitzada i integral a les víctimes de violència de gènere, durant els 365 dies de l'any.  
Aquesta oficina conforma un espai segur que garanteix la privacitat de les víctimes i dels seus fills i filles menors en garantia dels seus drets. L'atenció a les víctimes es presta per agents del Cos Nacional de Policia adscrita a la Comunitat Valenciana, personal de la Xarxa d'oficines de la Generalitat d'Assistència a les Víctimes del Delicte i de l'Institut de Medicina Legal. Així, les víctimes de violència de gènere, en el moment de presentació de la denúncia compten amb l'assistència psicològica, amb la informació i tramitació dels recursos socials necessaris, així com amb el reconeixement i valoració que, si fa el cas, realitze el personal de l'Institut de Medicina Legal. A més, també tenen garantida l'assistència jurídica a través d'un torn específic i especialitzat de lletrats i lletrades dels respectius col·legis d'advocats i d'advocades.  
  
I enguany està prevista l'obertura de les oficines de Denúncies i d'Assistència a les Víctimes de Violència de Gènere (O. Denúncies) de Castelló i d'Alacant.  
L'horari d'obertura al públic de les OAVD i de l'O. Denúncies de València es troba regulat en la Resolució de 27 de març de 2019, de la consellera de Justícia, Administració Pública, Reformes Democràtiques i Llibertats Públiques, per la qual s'estableix l'horari d'atenció al públic de les oficines que integren la Xarxa d'oficines de la Generalitat d'Assistència a les Víctimes del Delicte (DOGV 8520, 02.04.2019).  
  
Davant la posada en funcionament de les O. Denúncies de Castelló i d'Alacant, es considera necessari dictar una resolució per la qual s'establisca l'horari d'obertura al públic d'aquestes oficines. També es considera oportú que l'horari d'obertura al públic de les OAVD i de les O. Denúncies estiga recollit en una única resolució.  
En conseqüència, a proposta del director general de Reformes Democràtiques i Accés a la Justícia, de conformitat amb el que s'estableix en la disposició final primera del Decret 165/2016, de 4 de novembre, del Consell, pel qual es crea i regula la Xarxa d'oficines de la Generalitat d'Assistència a les Víctimes del Delicte, en relació amb l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer. Objecte  
La present resolució té per objecte regular l'horari d'atenció al públic de totes les oficines que integren la Xarxa d'oficines de la Generalitat d'Assistència a les Víctimes del Delicte i de les oficines de Denúncies i d'Assistència a les Víctimes de Violència de Gènere, atenent el seu àmbit territorial d'actuació.  
  
Segon. Horari d'atenció al públic de les oficines d'Assistència a les Víctimes del Delicte d'àmbit provincial  
1. L'horari d'atenció al públic de l'OAVD provincial d'Alacant serà:  
  
a) Dies laborables, de dilluns a divendres, des de les 09.00 hores fins a les 14.00 hores, i des de les 17.00 hores fins a les 20.00 hores. Per a això, s'establirà un règim de torns entre el personal que permeta realitzar una correcta atenció durant l'horari d'obertura al públic de l'oficina.  
  
b) Dissabtes, diumenges i restants dies de la setmana quan siguen festius, des de les 09.00 hores fins a les 14.00 hores, amb la finalitat d'adaptar l'horari d'obertura de l'Oficina d'Assistència a les Víctimes del Delicte a l'horari dels serveis de guàrdia, en particular dels jutjats de violència sobre la dona.  
2. L'horari d'atenció al públic de l'OAVD provincial de Castelló serà: dies laborables, de dilluns a divendres, des de les 09.00 hores fins a les 14.00 hores, i des de les 17.00 hores fins a les 20.00 hores. Per a això, s'establirà un règim de torns entre el personal que permeta realitzar una correcta atenció durant l'horari d'obertura al públic de l'oficina.  
  
3. L'horari d'atenció al públic de l'OAVD provincial de València serà:  
a) Dies laborables, de dilluns a divendres, des de les 09.00 hores fins a les 14.00 hores, i des de les 17.00 hores fins a les 20.00 hores. Per a això, s'establirà un règim de torns entre el personal que permeta realitzar una correcta atenció durant l'horari d'obertura al públic de l'oficina.  
  
b) Dissabtes, diumenges i restants dies de la setmana quan siguen festius, des de les 09.00 hores fins a les 14.00 hores, amb la finalitat d'adaptar l'horari d'obertura de l'Oficina d'Assistència a les Víctimes del Delicte a l'horari dels serveis de guàrdia, en particular dels jutjats de violència sobre la dona.  
  
Tercer. Horari d'atenció al públic de les OAVD d'àmbit inferior al provincial  
L'horari de les OAVD l'àmbit d'actuació de les quals és inferior al provincial i que depenen funcionalment de les oficines provincials, serà: Dies laborables, de dilluns a divendres, des de les 09.00 hores fins a les 14.00 hores.  
  
Quart. Horari de les oficines de Denúncies i d'Assistència a les víctimes de Violència de Gènere  
L'horari d'atenció al públic de les O. Denúncies, incardinades en les respectives OAVD provincials, serà: Tots els dies de l'any (365 dies), des de les 09.00 hores fins a les 21.00 hores. Aquest horari es realitzarà mitjançant l'establiment de torns entre el personal que preste els seus serveis en aquesta oficina.  
  
Cinqué. Coordinació de l'atenció a les víctimes del delicte fora de l'horari d'atenció al públic de les oficines  
Les persones a les quals els correspon la coordinació d'aquestes oficines, de conformitat amb el que es disposa en el Reglament orgànic i funcional de la Conselleria de Justícia, Interior i Administració Pública, i les seues ordres de desenvolupament, realitzaran també aquesta funció fora de l'horari d'atenció al públic establit en els articles anteriors, i es coordinaran amb els jutjats de violència contra la dona, els jutjats de guàrdia o amb les forces i cossos de seguretat, per tal de prestar a les víctimes del delicte l'atenció que els correspon.  
  
Sisé. Vigència i efectes  
Aquesta resolució entrarà en vigor a partir de l'endemà de la seua signatura i deixa sense efecte la Resolució de 27 de març de 2019, de la consellera de Justícia, Administració Pública, Reformes Democràtiques i Llibertats Públiques, per la qual s'estableix l'horari d'atenció al públic de les oficines que integren la Xarxa d'oficines de la Generalitat d'Assistència a les Víctimes del Delicte.  
  
Contra la present resolució, que posa fi a la via administrativa, podrà interposar-se recurs potestatiu de reposició davant del mateix òrgan que l'ha dictada, en el termini d'un mes comptat des de l'endemà de la seua publicació en el Diari Oficial de la Generalitat Valenciana, en virtut del que s'estableix en els articles 112.1, 115, 123 i 124 de Llei 39/2015, d'1 d'octubre, del procediment administratiu comú de les administracions públiques; o bé, formular directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que es disposa en els articles 8, 10.1.a, 14 i 46 de Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici de la interposició de qualsevol altre recurs que s'estime escaient.  
  
València, 14 de juny de 2022.- La consellera de Justícia, Interior i Administració Pública: Gabriela Bravo Sanestanislao.